Megan Thee Stallion

Megan Thee Stallion, oikealta nimeltään Megan Jovon Ruth Pete (s. ), on yhdysvaltalainen rap-artisti. Hänet tunnetaan muun muassa internetilmiöksi muodostuneesta ”Hot Girl Summer” -kappaleesta, jolla vierailevat Nicki Minaj ja Ty Dolla Sign. Vuonna 2019 Forbes-lehti nimesi Megan Thee Stallionin yhdeksi musiikkialan vaikutusvaltaisimmista nuorista lisäämällä tämän 30 Under 30 -artistilistalleen. Megan Thee Stallion voitti parhaan uuden artistin Grammy-palkinnon vuonna 2021. Megan Thee Stallion esiintyi Ruisrockissa vuonna 2019. == Ura == === Artistina === Taiteilijanimi ”Megan Thee Stallion” on peruja artistin lempinimestä ”Stallion”. Hänen ensimmäinen singlensä ”Like a Stallion” julkaistiin vuonna 2016, ja hän solmi levytyssopimuksen 300 Entertainment -levy-yhtiön kanssa vuonna 2018. Ensimmäisen mixtapensä Fever Megan Thee Stallion julkaisi vuonna 2019 ja se nousi Billboard 200 -listalla sijalle 10. Sillä vierailevat Juicy J ja DaBaby. Toinen mixtape, Suga, julkaistiin 6. maaliskuuta 2020. Tammikuussa 2020 Megan Thee Stallion ja Normani julkaisivat yhteistyökappaleen ”Diamonds”, joka on ensimmäinen single Birds of Prey -elokuvan soundtrackiltä. Kappaleessa samplataan Marilyn Monroen esittämää ”Diamonds Are a Girl’s Best Friend” -kappaletta. Yksi singlen tuottajista on suomalainen MDS. Saman vuoden huhtikuussa Megan Thee Stallion julkaisi ”Savage”-kappaleestaan remix-version, jolla vierailee Beyoncé. Molemmat artistit kertoivat tuolloin lahjoittavansa kappaleen tuotot järjestölle, joka avustaa koronaviruspandemian uhreja. Vuonna 2020 Megan Thee Stallion palkittiin parhaana naispuolisena hip-hop-artistina BET-gaalassa. Vuoden 2021 Grammy-gaalassa Megan Thee Stallion voitti parhaan uuden artistin Grammy-palkinnon ja ”Savage” palkittiin sekä parhaana rap-kappaleena että parhaana rap-esiintymisenä. Kappale oli ehdolla myös vuoden levytykseksi. Voiton myötä Megan Thee Stallionista tuli ensimmäinen nainen, joka on saanut parhaan rap-kappaleen Grammy-palkinnon. === Näyttelijänä === Megan Thee Stallion on myös esiintynyt esimerkiksi Saturday Night Live-ohjelmassa sekä juontajana että näyttelijänä. Lisäksi hän on esittänyt kappaleitaan ohjelman musiikkivieraana. Megan Thee Stallion on myös näytellyt Gloria-nimistä hahmoa Larry Charlesin musikaalikomediassa Dicks: The Musical. Elokuva sai maailmanensi-iltansa vuoden 2023 Toronton kansainvälisillä elokuvajuhlilla 7.9.2023. Yhdysvalloissa puolestaan se julkaistiin A24:n toimesta studion ensimmäisenä musiikkielokuvana 6.10.2023. == Yksityiselämä == Megan Thee Stallionin äiti ja ensimmäinen manageri Holly Thomas oli myös rap-artisti, joka käytti taiteilijanimeä Holly-Wood. Hän kuoli syöpään maaliskuussa 2019. Heinäkuussa 2020 Megan Thee Stallion joutui ampumavälikohtaukseen Los Angelesissa. Hän sai osumia jalkoihinsa ja joutui sairaalaan, mutta säästyi vakavilta vammoilta. Räppäri Tory Lanez on tuomittu 10 vuodeksi vankeuteen Megan Thee Stallionin jalkoihin ampumisesta. Yhdysvaltain valamiehistö totesi hänet syylliseksi Thee Stallionin ampumiseen Hollywood Hillsillä. == Lähteet == == Aiheesta muualla == * * Luokka:Elävät henkilöt Luokka:Vuonna 1995 syntyneet Luokka:Yhdysvaltalaiset hip hop -artistit Luokka:Grammy-palkinnon saajat